laion/Wikipedia-Exotic huggingface dataset:
স্কারলেট মেলিশ উইলসন

স্কারলেট মেলিশ উইলসন একজন ব্রিটিশ অভিনেত্রী, মডেল এবং নৃত্যশিল্পী যিনি ভারতীয় শোবিজ শিল্পে কাজ করেন। তিনি কোরিওগ্রাফার হিসাবেও কাজ করেন এবং বেশ কয়েকটি প্রকল্পে কাজ করেছেন। এই ক্ষেত্রে প্রশিক্ষিত হওয়ায় নীল চোখের ভদ্রমহিলার দুর্দান্ত অভিনয় গুণ রয়েছে। মেলিশের কাছে আকর্ষণীয় পরিসংখ্যান এবং একটি দুর্দান্ত মুখ রয়েছে যার মাধ্যমে সে যে কাউকে আকর্ষণ করতে পারে। এখন তিনি ভারতীয় মিডিয়া ইন্ডাস্ট্রির নিয়মিত মুখ। স্কারলেটের জন্মু ১৯৮৯ সালের ৯ ই মে । কেন্টের ফোকস্টোন শহরে তার বেড়ে ওঠা। তার মা রোজালিন্ড একজন নর্তকী ছিলেন । স্কারলেট হাঁটতে পারার সাথে সাথে নাচতে শুরু করেছিলেন। তিনি শীঘ্রই গান এবং অভিনয় শুরু করেছিলেন। ১৩ বছর বয়সে ক্যারোসেলের একটি পেশাদার প্রযোজনায় লুইস চরিত্রে অভিনয় করেছিলেন । তিনি ফেমের একটি পেশাদার প্রযোজনা 'কারম্যান' তে মূল চরিত্রে অভিনয় করেছিলেন।১৬ বছর বয়সে স্কারলেট টিফানি থিয়েটার কলেজে যোগদান করেছিলেন যেখানে তিনি ৩ বছর ধরে পারফর্মিং আর্টসে প্রশিক্ষণ নিয়েছিলেন।কলেজের পরে স্কারলেটকে ভারতে একটি মডেলিং চুক্তির প্রস্তাব দেওয়া হয়েছিল। শীঘ্রই দিবাকর বন্দ্যোপাধ্যায়ের সাংহাইতে টিনা রায় হিসাবে তাকে তার প্রথম চলচ্চিত্রের প্রস্তাব দেওয়া হয়েছিল। তিনি অভিনয় ও মডেল কাজ চালিয়ে যাচ্ছেন ভারতে এবং ইংল্যান্ডে । কমনীয় স্কারলেট মেলিশ উইলসন গত বছরের আগস্ট মাসে প্রভেশ রানাকে এক ঐতিহ্যবাহী বিবাহ অনুষ্ঠানের মাধ্যমে বিয়ে করেছিলেন। এখন তিনি মুম্বইয়ে স্বামীর সাথে সুখী বিবাহিত জীবন কাটাচ্ছেন।    ২০১৯ ড্রাইভার রামুদু তে বিশেষ গান ২০১৯ দ্য বডি ('ঝালক দেখলা জা রিলোডেড' গানে নর্তকী) ২০১৯ দ্য লাস্ট ফাউস তে হেলেনা হিসেবে ২০১৯ কাল্কি ২ ২০১৮ দিল বেহলা দুন তেরা: টিয়া বাজপাই ফুট (ভিডিও সংক্ষিপ্ত) ২০১৮ দশেহেরা তে আইটেম গার্ল ২০১৮ গোল্ড এ জাজ ক্লাব নর্তকী ২০১৭ থেরান আধিগরাম ওন্দ্রু তে নর্তকী ২০১৫ বাহুবলী তে কমলা ব্লাউজে নৃত্যশিল্পী ২০১৪ ইয়াভাদু তে আইটেম অভিনেত্রী ২০১৪ জিলা তে বিশেষ উপস্থিতি ২০১৩ বাজতে রাহো তে আইটেম নম্বর ২০১২ প্রতিভা ২০১২ ক্যামেরাম্যান গঙ্গাথো রামবাবু তে আইটেম অভিনেত্রী ২০১২ সাংহাই তে টিনা রায় ২০১৫ ঝালক দিখলা জা (টিভি সিরিজ)এ প্রতিযোগী- পর্ব # ৮.১ ২০১৩ আর ... রাজকুমার এ গানে বিশেষ উপস্থিতি "Scarlett Wilson Height, Weight, Age, Boyfriend, Husband, Biography & More » StarsUnfolded"। StarsUnfolded (ইংরেজি ভাষায়)। সংগ্রহের তারিখ ২০১৯-১২-০৭।  ইন্টারনেট মুভি ডেটাবেজে স্কারলেট মেলিশ উইলসন (ইংরেজি) টুইটারে স্কারলেট মেলিশ উইলসন ফেসবুকে স্কারলেট মেলিশ উইলসন ইন্সটাগ্রামে স্কারলেট মেলিশ উইলসন
বড়িশা

বড়িশা দক্ষিণ কলকাতার একটি লোকালয়। এটি বিখ্যাত জমিদার সাবর্ণ রায়চৌধুরীর বাসভবনের জন্য এবং বিখ্যাত ভারতীয় ক্রিকেটার সৌরভ গঙ্গোপাধ্যায়ের জন্মস্থল হিসেবে খ্যাত। ঐতিহাসিকভাবে এটি কলকাতার সবচেয়ে পুরনো এলাকাগুলির একটি। বড়িশা কলকাতা শহরের কেন্দ্র এস্প্লেনেড থেকে ১০ কিলোমিটার দক্ষিণ-পশ্চিমে অবস্থিত। আদিতে এটি একটি আলাদা গ্রাম ছিল। বর্তমানে এটি কলকাতা কলকাতা পৌরসংস্থার অন্তর্গত ও চারটি ওয়ার্ডে বিভক্ত : ১২৩, ১২৪, ১২৫ ও ১২৬। উত্তরে বিবেকানন্দ মহিলা কলেজ থেকে শুরু করে দক্ষিণে ঠাকুরপুর পর্যন্ত এলাকাটির বিস্তার। বড়িশার মাঝখান দিয়ে ডায়মন্ড হার্বার রোড ও জেমস লং সরণী চলে গিয়েছে। বড়িশার দর্শনীয় স্থানের মধ্যে আছে বড়িশা উচ্চ-বিদ্যালয়(১৮৫৬সন),বেহালা চৌরাস্তা, শখের বাজার, সাবর্ণ সংগ্রহশালা, ডগলাস গ্রাউন্ড, চণ্ডী মন্দির ও শতাব্দী প্রাচীন মেলা । এছাড়াও এখানে "দাদা" তথা ভারতীয় পুরুষ দলের প্রাক্তন অধিনায়ক সৌরভ গাঙ্গুলির আদি বাসভবন অবস্থিত।
অ্যাকুয়ারিয়া (ভিডিও গেম)

অ্যাকুয়ারিয়া হলো অ্যালেক হলোওকা এবং ডেরেক ইউ কর্তৃক নকশাকৃত ২০০৭ সালের একটি সাইড স্ক্রোলিং অ্যাকশন অ্যাডভেঞ্চার গেম। এটিকে স্বাধীন গেম কোম্পানি বিটব্লট হিসেবে প্রকাশ করা হয়েছে। গেমটি পানির নিচের জগৎ অ্যাকুয়ারিয়া আবিষ্কার করা এক অ্যাকুয়াটিক হিউমনয়েড নারী নাইজাকে কেন্দ্র করে নির্মিত হয়েছে। তার এই যাত্রা পথে সে পারিপার্শ্বিক জগতের ইতিহাসের পাশাপাশি নিজের অতীত সম্পর্কে জানতে পারে। এর গেমপ্লে মুলত সাঁতার, গান, এবং লড়াইয়ের ওপর বেশি নজর দেয় যেগুলোর সাহায্যে নাইজা তার পারিপার্শ্বিক পরিবেশের ওপর প্রভাব ফেলতে পারে। তার গান জিনিসপত্র সরাতে, গাছপালা ও প্রাণীদের ওপর প্রভাব ফেলতে পারে, এবং তার রূপ পরিবর্তন করতে পারে। দুই বছরেরও বেশি সময় ধরে উন্নয়নের পর গেমটি ২০০৭ সালের শেষের দিকে উইন্ডোজের জন্য মুক্তি পায়। ম্যাক ও এস এক্স-এর জন্য অ্যম্ব্রোসিয়া সফটওয়্যার ২০০৮ সালে গেমটির একটি পোর্ট মুক্তি দেয় এবং একই বছর স্টিম প্লাটফর্মের জন্য গেমটির একটি হালনাগাদকৃত সংস্করণ মুক্তি পায়। ২০১০ সালে এর একটি লিনাক্স সংস্করণ প্রথম হাম্বল ইন্ডি বান্ডেল সংগ্রহের অংশ হিসেবে মুক্তি পায় এবং আইপ্যাডের জন্য একটি সংস্করণ মুক্তি পায় ২০১১ সালে। ২০০৯ সালে অ্যাকুয়ারিয়া সাউন্ডট্র্যাক নিয়ে একটি অ্যালবাম প্রকাশিত হয়। এতে নতুন নয় মিনিটের ভোকাল ট্র্যাক এবং কিছু সংখ্যক নতুন রিমিক্সসহ গেমের সকল গান ছিল। গেমটির পর্যোচলনা সাধারণভাবে ইতিবাচক ছিল। সমালোচকেরা প্রাথমিকভাবে এর দৃশ্য, সঙ্গীত এবং আবহের ওপর জোর দিয়েছিলেন। এগগুলোর পাশাপাশি গেমটির নিয়ন্ত্রণ এবং গেমপ্লেও ছিল অত্যন্ত প্রশংসাযোগ্য। অন্যদিকে এর মানচিত্র ব্যবস্থা এবং কম বৈচিত্রপূর্ণ লক্ষ্যবস্তু নেতিবাচক পর্যালোচনা পেয়েছিল। গেমটি ২০০৭ সালে ইনডিপেন্ডেন্ট গেমস ফেস্টিবাল সিমাস ম্যাকনেলি গ্র্যান্ড প্রাইজ অর্জন করেছে। Szczepaniak, John। "Backtracking: The History of Metroidvania"। GamesTM (116)। Imagine Publishing। পৃষ্ঠা 148–53।
লালবাগ সরকারি মডেল স্কুল এন্ড কলেজ

লালবাগ সরকারি মডেল স্কুল এন্ড কলেজ বাংলাদেশের রাজধানী ঢাকার লালবাগ থানায় অবস্থিত একটি সরকারি মাধ্যমিক ও উচ্চ মাধ্যমিক শিক্ষাপ্রতিষ্ঠান। গণপ্রজাতন্ত্রী বাংলাদেশ সরকারের শিক্ষা মন্ত্রণালয় কর্তৃক ঢাকা মহানগরীতে ৫ টি সহ সারা বাংলাদেশে ১১ টি মডেল স্কুল এন্ড কলেজ স্থাপন করে। ২০০৭ সালে যাত্রা শুরু করে স্বল্প সময়ের মধ্যে এটি অনেক সুনাম অর্জন করেছে। "এক নজরে"। প্রাতিষ্ঠানিক ওয়েবসাইট-লালবাগ সরকারি মডেল স্কুল এন্ড কলেজ। সংগ্রহের তারিখ ২০২৪-০৪-২৯।  "অধ্যক্ষের বাণী"। প্রাতিষ্ঠানিক ওয়েবসাইট-লালবাগ সরকারি মডেল স্কুল অ্যান্ড কলেজ। সংগ্রহের তারিখ ২০২৪-০৪-২৯।
জার্মান ফুটবল অ্যাসোসিয়েশন

জার্মান ফুটবল অ্যাসোসিয়েশন (জার্মান: Deutscher Fußball-Bund, [ˈdɔʏ̯t͡ʃɐ ˈfuːsbalbʊnt], ইংরেজি: German Football Association; এছাড়াও সংক্ষেপে ডিএফবি ([deːʔɛfˈbeː]) নামে পরিচিত) হচ্ছে জার্মানির ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯০০ সালের ২৮শে জানুয়ারি তারিখে প্রতিষ্ঠিত হয়েছে। এটি প্রতিষ্ঠার ৪ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৫৪ বছর পর ১৯৫৪ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর জার্মানির রাজধানী ফ্রাঙ্কফুর্টে অবস্থিত। ডিএফবির ২১টি রাষ্ট্রীয় সংঘের ৬.৮ মিলিয়ন সদস্যের সমন্বয়ে ২৫,০০০টিরও বেশি ক্লাব রয়েছে, যা ডিএফবিকে বিশ্বের একক বৃহত্তম ক্রীড়া ফেডারেশনে পরিণত করেছে। এই সংস্থাটি জার্মানির পুরুষ, নারী এবং যুব জাতীয় দলের পাশাপাশি ঘরোয়া ফুটবলে বুন্দেসলিগা, ২. বুন্দেসলিগা এবং ডিএফবি-পোকালের মতো প্রতিযোগিতার সকল কার্যক্রম পরিচালনা করে। বর্তমানে জার্মান ফুটবল অ্যাসোসিয়েশনের সভাপতির দায়িত্ব পালন করছেন ফ্রিৎস কেলার এবং সাধারণ সম্পাদকের দায়িত্ব পালন করছেন ফ্রিড্রিখ কুরডিস। ফেরডিনান্ড হুয়েপে (১৯০০–১৯০৪) ফ্রিড্রিশ ভিলহেম নোহে (১৯০৪–১৯০৫) গটফ্রিড হিঞ্জে (১৯০৫–১৯২৫) ফেলিক্স লিনেমান (১৯২৫–১৯৪৫) পেকো বাউয়েন্স (১৯৪৯–১৯৬২) হেরমান গোসমান (১৯৬২–১৯৭৫) হেরমান নেউবার্গার (১৯৭৫–১৯৯২) এগিডিউস ব্রাউন (১৯৯২–২০০১) গেরহার্ড মায়ের-ভরফেল্ডার (২০০১–২০০৪) গেরহার্ড মায়ের-ভরফেল্ডার ও টেও জোয়াঞ্জিগার (২০০৪–২০০৬) টেও জোয়াঞ্জিগার (২০০৬–২০১২) ভলফগ্যাং নিরসবাখ (২০১২–২০১৫) রায়নার কোশ (ভারপ্রাপ্ত) ও রিনহার্ড রাউবল (ভারপ্রাপ্ত) (২০১৫–২০১৬) রিনহার্ড গ্রিন্ডেল (২০১৬–এপ্রিল ২০১৯) রায়নার কোশ (ভারপ্রাপ্ত) ও রিনহার্ড রাউবল (ভারপ্রাপ্ত) (২০১৯) ফ্রিৎস কেলার (২০১৯–বর্তমান) ৩ সেপ্টেম্বর ২০২০ পর্যন্ত হালনাগাদকৃত। প্রাতিষ্ঠানিক মাসকটটি হল একটি ঈগল, যা কালো পালক এবং হলুদ রঙের চাঁচি "পাউলে" নামে পরিচিত (২০০৬ সালের ২৬শে মার্চ হতে)। "অ্যাসোসিয়েশনের তথ্য"। fifa.com (ইংরেজি ভাষায়)। ফিফা। ২ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ৩ সেপ্টেম্বর ২০২০।  "DFB nominates Fritz Keller to become new head of German football"। dw.com (ইংরেজি ভাষায়)। ডিডব্লিউ। ১৫ আগস্ট ২০১৯। সংগ্রহের তারিখ ৭ নভেম্বর ২০১৯। উদ্ধৃতি শৈলী রক্ষণাবেক্ষণ: অচেনা ভাষা (link) উইকিমিডিয়া কমন্সে জার্মান ফুটবল অ্যাসোসিয়েশন সংক্রান্ত মিডিয়া রয়েছে। দাপ্তরিক ওয়েবসাইট (ইংরেজি) (জার্মান) ফিফা-এ জার্মান ফুটবল অ্যাসোসিয়েশন ওয়েব্যাক মেশিনে আর্কাইভকৃত ২ জুন ২০১৮ তারিখে (ইংরেজি) উয়েফা-এ জার্মান ফুটবল অ্যাসোসিয়েশন (ইংরেজি) টেমপ্লেট:জার্মান ফুটবল অ্যাসোসিয়েশন
অম্বিকা কালনা রেলওয়ে স্টেশন

অম্বিকা কালনা ব্যান্ডেল ও কাটোয়া সাথে সংযোগকারী পূর্ব রেলওয়ে মণ্ডলের হাওড়া রেলওয়ে বিভাগের অধীনে ব্যান্ডেল-কাটোয়া লাইনের একটি রেলওয়ে স্টেশন। এটি পশ্চিমবঙ্গ রাজ্যের পূর্ব বর্ধমান জেলার কালনা শহরে ৬ নং রাজ্য সড়কের পাশে অবস্থিত। ইএমইউ, এক্সপ্রেস এবং প্যাসেঞ্জার ট্রেনসহ মোট ২২ টি ট্রেন অম্বিকা কালনাতে থামে। হুগলি-কাটোয়া রেলওয়ে ১৯১৩ খ্রিস্টাব্দে ব্যান্ডেল থেকে কাটোয়া পর্যন্ত একটি লাইন তৈরি করেছিল। অম্বিকা কালনা রেলস্টেশনসহ এই লাইনটি ১৯৯৪-৯৬ সালে ২৫কেভি ওভারহেড লাইন দিয়ে বিদ্যুতায়িত করা হয়। "Departures from ABKA/Ambika Kalna"। সংগ্রহের তারিখ এপ্রিল ৩০, ২০১৯।  "AMBIKA KALNA (ABKA) Railway Station"। ndtv.com। সংগ্রহের তারিখ এপ্রিল ৩০, ২০১৯।  "HISTORICAL PERSPECTIVE - THE FIRST JOURNEY"। indianrailways.gov.in। সংগ্রহের তারিখ এপ্রিল ৩০, ২০১৯।  "STATEMENT OF RECENTLY COMPLETED WORKS" (পিডিএফ)। সংগ্রহের তারিখ এপ্রিল ৩০, ২০১৯।
ফরাসি ফুটবল ফেডারেশন

ফরাসি ফুটবল ফেডারেশন (ফরাসি: Fédération Française de Football; ফরাসি ভাষায় ফেদেরাসিওঁ ফ্রঁসেজ দ্য ফুতবোল এবং সংক্ষেপে এফএফএফ নামেও পরিচিত) হচ্ছে পশ্চিম ইউরোপের দেশ ফ্রান্সের ফুটবলের সর্বোচ্চ নিয়ন্ত্রক সংস্থা। এর মধ্যে বিদেশী জেলা (গুয়াদলুপ, ফরাসি গুইয়ান, মার্তিনিক, মায়ত এবং রেউ্যনিয়োঁ) এবং বিদেশী দল (নতুন ক্যালিডোনিয়া, ফরাসি পলিনেশিয়া, ওয়ালিস ও ফুতুনা, সাঁ-পিয়ের ও মিকলোঁ এবং সাঁ বার্তলেমি-সাঁ মারতাঁ) এবং মোনাকো রয়েছে। এই সংস্থাটি ১৯১৯ সালের ৭ই এপ্রিল তারিখে প্রতিষ্ঠিত হয়। এটি ১৯০৭ সালে ইউএসএফএসএর পরিবর্তে ফিফায় যোগ দিয়েছিল, উক্ত সময় তারা সংস্থাটির প্রতিষ্ঠাকালীন সদস্য ছিল। অন্যদিকে, প্রতিষ্ঠার ৩৫ বছর পর ১৯৫৪ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর ফ্রান্সের রাজধানী প্যারিসে অবস্থিত। এই সংস্থাটি ফ্রান্সের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে লিগ ১, লিগ ২ এবং কুপ দে ফ্রান্সের মতো প্রতিযোগিতার সকল কার্যক্রম পরিচালনা করে। বর্তমানে ফরাসি ফুটবল ফেডারেশনের সভাপতির দায়িত্ব পালন করছেন নোয়েল লে গ্রাত এবং সাধারণ সম্পাদকের দায়িত্ব পালন করছেন লোরা গেওর্গেস। নাইকি ক্রেদি আগ্রিকোল ইলেকত্রিসাইত দে ফ্রান্স ফোক্সওয়াগেন পিএমইউ কেএফসি আকোর হোটেল কারফুর ৫ সেপ্টেম্বর ২০২০ পর্যন্ত হালনাগাদকৃত। "অ্যাসোসিয়েশনের তথ্য"। fifa.com (ইংরেজি ভাষায়)। ফিফা। ২৫ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ৫ সেপ্টেম্বর ২০২০।  "De nouveaux logos pour la FFF"। fff.fr। ২০১৮-০৭-২৫। ২০১৮-০৭-৩০ তারিখে মূল থেকে আর্কাইভ করা। সংগ্রহের তারিখ ২০১৮-০৭-৩০।  উইকিমিডিয়া কমন্সে ফরাসি ফুটবল ফেডারেশন সংক্রান্ত মিডিয়া রয়েছে। দাপ্তরিক ওয়েবসাইট (ফরাসি) ফিফা-এ ফরাসি ফুটবল ফেডারেশন ওয়েব্যাক মেশিনে আর্কাইভকৃত ২৫ জানুয়ারি ২০১২ তারিখে (ইংরেজি) উয়েফা-এ ফরাসি ফুটবল ফেডারেশন (ইংরেজি)
দিল্লি মেট্রো

দিল্লি মেট্রো (হিন্দি: दिल्ली मेट्रो) ভারতের রাজধানী দিল্লি ও তার পার্শ্ববর্তী গুরগাঁও ও নয়ডা অঞ্চলের দ্রুত পরিবহন ব্যবস্থা। দিল্লি মেট্রো নেটওয়ার্কের পাঁচটি লাইনের সম্মিলিত দৈর্ঘ্য ৩২৭.০০ কিলোমিটার (২০৩ মাইল)। দিল্লি মেট্রোর স্টেশনের সংখ্যা ২৩৬টি; এর মধ্যে ৬৮টি ভূগর্ভস্থ। এই মেট্রোয় উড়াল, ভূপৃষ্ঠস্থ ও ভূগর্ভস্থ – তিন প্রকার লাইনই রয়েছে এবং ব্রড গেজ ও স্ট্যান্ডার্ড গেজ – উভয় প্রকার রোলিং স্টকই ব্যবহৃত হয়। দিল্লি মেট্রো রেল কর্পোরেশন (ডিএমআরসি) দিল্লি মেট্রো নেটওয়ার্কের দায়িত্বপ্রাপ্ত। ২০১০ সালের এপ্রিল মাসের হিসেব অনুযায়ী, ডিএমআরসি সকাল ৬টা থেকে রাত্রি ১১টার মধ্যে ৩ থেকে ৪.৫ মিনিট ব্যবধানে দৈনিক ১০০টি ট্রেন চালিয়ে থাকে। ট্রেনগুলিতে চার থেকে ছয়টি কোচ থাকে। ওভারহেড ক্যাটেনারির মাধ্যমে ২৫ কিলোওয়াট ৫০ হার্টজ এসি বিদ্যুৎ ট্রেনগুলিতে সরবরাহ করা হয়। দিল্লি মেট্রোর দৈনিক গড় যাত্রীসংখ্যা ১০ লক্ষ। উদ্বোধনের পর সাত বছরে দিল্লি মেট্রো ১০০ কোটিরও বেশি যাত্রী পরিবহন করেছে। ১৯৮৪ সালে দিল্লি ডেভেলপমেন্ট অথরিটি ও আরবান আর্টস কমিশন দিল্লি শহরের জন্য একটি বহুমুখী পরিবহন ব্যবস্থার প্রস্তাব রাখলে দিল্লি মেট্রোর পরিকল্পনা প্রথম গৃহীত হয়। ১৯৯৫ সালে ভারত সরকার ও দিল্লি সরকার যৌথ উদ্যোগে দিল্লি মেট্রো রেল কর্পোরেশন (ডিএমআরসি) স্থাপন করে। ১৯৯৮ সালে নির্মাণকাজ শুরু হয়। ২০০২ সালে দিল্লি মেট্রোর প্রথম অংশ রেড লাইন চালু হয়। এরপর ২০০৪ সালে ইয়োলো লাইন; ২০০৫ সালে ব্লু লাইন, ২০০৯ সালে ব্লু লাইনের একটি শাখা এবং ২০১০ সালে গ্রিন লাইন চালু হয়। প্রকল্পের দ্বিতীয় ভাগে এই লাইনগুলির সম্প্রসারণ এবং নতুন লাইনের নির্মানকাজ চলছে। এর মধ্যে রয়েছে দিল্লি এয়ারপোর্ট মেট্রো এক্সপ্রেস ও ভায়োলেট লাইন, যার কাজ ২০১০ সালের সেপ্টেম্বর মাসের মধ্যে সম্পূর্ণ হওয়ার কথা। উদ্ধৃতি ত্রুটি: <ref> ট্যাগ বৈধ নয়; Mundka নামের সূত্রটির জন্য কোন লেখা প্রদান করা হয়নি "Delhi Metro sets new record with 1.1 million passengers"। The Economic Times। ২০১০-০৪-২২। ২০১০-০৪-২৬ তারিখে মূল থেকে আর্কাইভ করা। সংগ্রহের তারিখ ২০১০-০৫-০৪।  উদ্ধৃতি ত্রুটি: <ref> ট্যাগ বৈধ নয়; first নামের সূত্রটির জন্য কোন লেখা প্রদান করা হয়নি "By year-end, Metro to add 100 new trains"। The Times of India। ২০১০-০৫-০৮। সংগ্রহের তারিখ ২০১০-০৫-০৯।  "Delhi Metro to add extra coaches"। Business Standard। ২০১০-০১-০৬। সংগ্রহের তারিখ ২০১০-০১-০৬।  "Delhi Metro crosses billion mark"। ২০০৯-১১-২৮। ২০১০-০২-০৩ তারিখে মূল থেকে আর্কাইভ করা। সংগ্রহের তারিখ ২০১০-০১-২৫।  Siemiatycki, Matti (২০০৬)। "Message in a Metro: Building Urban Rail Infrastructure and Image in Delhi, India" (পিডিএফ)। International Journal of Urban and Regional Research। 30 (2): 259–277। ২০০৯-০৮-২৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২০০৯-০৯-১৭।  অজানা প্যারামিটার |month= উপেক্ষা করা হয়েছে (সাহায্য) Trenchless Digging - Article in the Tribune (Chandigarh) by D. S. Dhillon. Dated Thursday, January 29, 2004 A dream revisited: an archival journey into the making of the Delhi Metro Rail, Delhi Metro Rail Corporation, ২০০৩, ওসিএলসি 54073649 উদ্ধৃতি টেমপ্লেট ইংরেজি প্যারামিটার ব্যবহার করেছে (link) A journey to remember, Delhi Metro Rail Corporation, ২০০৮, পৃষ্ঠা 94, ওসিএলসি 300027063 উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে দিল্লি মেট্রো সংক্রান্ত মিডিয়া রয়েছে। Official site of Delhi Metro Rail Corporation Ltd. (DMRC) Real distance map of the Delhi Metro Network
আইনপ্রণেতা

আইনপ্রণেতা বা ডেপুটি তাঁদেরকে বলে যাঁরা আইন সম্পাদনা করে আইন লাগু করেন, বিশেষত যারা এক আইনসভার সদস্য। তাঁরা সাধারণত রাষ্ট্রের জনগণের দ্বারা নির্বাচিত হন। আইনসভা কখনো সর্ব-জাতীয় (যেমন ইউরোপীয় সংসদ), কখনো জাতীয় (যেমন বাংলাদেশের জাতীয় সংসদ) আবার কখনো প্রাদেশিক হয় (যেমন ভারতের রাজ্য বিধানসভা)। সংসদ: সংসদ সদস্য বা সাংসদ বিধানসভা: বিধানসভার সদস্য বা বিধায়ক Little, T.H.; Ogle, D.B. (২০০৬)। The Legislative Branch of State Government: People, Process, and Politics। ABC-CLIO's about state government। ABC-CLIO। পৃষ্ঠা 4। আইএসবিএন 978-1-85109-761-6। সংগ্রহের তারিখ জুন ২৬, ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে আইনপ্রণেতা সম্পর্কিত মিডিয়া দেখুন।
রুশ ফুটবল ইউনিয়ন

রুশ ফুটবল ইউনিয়ন (রুশ: Российский Футбольный Союз, রসিস্কি ফুতবলনি সয়ুজ, ইংরেজি: Russian Football Union; এছাড়াও সংক্ষেপে আরএফএস নামে পরিচিত) হচ্ছে রাশিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯১২ সালের ১৯শে জানুয়ারি তারিখে প্রতিষ্ঠিত হয়েছে। এটি প্রতিষ্ঠার বছরেই ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৪২ বছর পর ১৯৫৪ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর রাশিয়ার রাজধানী মস্কোয় অবস্থিত। এই সংস্থাটি রাশিয়ার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে রুশ প্রিমিয়ার লীগ, রুশ নারী ফুটবল চ্যাম্পিয়নশিপ, রুশ কাপের মতো প্রতিযোগিতার সকল কার্যক্রম পরিচালনা করে। আরএফএস রুশ ফুটবল প্রিমিয়ার লীগ এবং রাশিয়ার বেশিরভাগ ফুটবল লীগের জন্য রেফারি এবং ফুটবল টুর্নামেন্ট নিষেধাজ্ঞা প্রদান করে। বর্তমানে রুশ ফুটবল ইউনিয়নের সভাপতির দায়িত্ব পালন করছেন আলেসাদ্র দুকাফ এবং সাধারণ সম্পাদকের দায়িত্ব পালন করছেন আলেক্সান্দ্র আলায়েভ। আর্থার ম্যাকফারসন (জানুয়ারি ১৯১২–১৯১৪) রবার্ট ফুলডা (উপ-সভাপতি) জর্জেস ডাপরন (উপ-সভাপতি) রবার্ট ফুলডা (১৯১৪–১৯১৫) ভায়াশেসলাভ কলোস্কভ (৮ ফেব্রুয়ারি ১৯৯২ – ২ এপ্রিল ২০০৫) ভিটালি মুৎকো (২ এপ্রিল ২০০৫ – ২৪ নভেম্বর ২০০৯) নিকিতা সিমোনিয়ান (২৪ নভেম্বর ২০০৯ – ৩ ফেব্রুয়ারি ২০১০) (ভারপ্রাপ্ত) সার্জি ফুরসেঙ্কো (৩ ফেব্রুয়ারি ২০১০ – ২৫ জুন ২০১২) নিকিতা সিমোনিয়ান (২৫ জুন ২০১২ – ৩ সেপ্টেম্বর ২০১২) (ভারপ্রাপ্ত) নিকোলাই তোলস্তিখ (৩ সেপ্টেম্বর ২০১২ – ৩১ মে ২০১৫) নিকিতা সিমোনিয়ান (৩১ মে ২০১৫ – ২ সেপ্টেম্বর ২০১৫) (ভারপ্রাপ্ত) ভিটালি মুৎকো (২ সেপ্টেম্বর ২০১৫ – ২৫ ডিসেম্বর ২০১৭) আলেসাদ্র আলায়েভ (২৫ ডিসেম্বর ২০১৭ – ১৯ ডিসেম্বর ২০১৮) (ভারপ্রাপ্ত) সার্জি প্রিয়াডকিন (১৯ ডিসেম্বর ২০১৮ – ২১ ফেব্রুয়ারি ২০১৯) (ভারপ্রাপ্ত) আলেসাদ্র দুকাফ (২২ ফেব্রুয়ারি ২০১৯ – বর্তমান) ৫ সেপ্টেম্বর ২০২০ পর্যন্ত হালনাগাদকৃত। "অ্যাসোসিয়েশনের তথ্য"। fifa.com (ইংরেজি ভাষায়)। ফিফা। ১২ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ৫ সেপ্টেম্বর ২০২০।  Dunmore, Tom (১৬ সেপ্টেম্বর ২০১১)। "Historical Dictionary of Soccer"। Scarecrow Press। সংগ্রহের তারিখ ২০ মার্চ ২০১৮ – Google Books-এর মাধ্যমে।  WSC 283 Sep 10। "When Saturday Comes - Academy Awards"। সংগ্রহের তারিখ ১৪ জানুয়ারি ২০১৫।  দাপ্তরিক ওয়েবসাইট (রুশ) (ইংরেজি) ফিফা-এ রুশ ফুটবল ইউনিয়ন ওয়েব্যাক মেশিনে আর্কাইভকৃত ৮ সেপ্টেম্বর ২০১৮ তারিখে (ইংরেজি) উয়েফা-এ রুশ ফুটবল ইউনিয়ন (ইংরেজি)
পাথরঘাটা হানাদার মুক্ত দিবস

বাংলাদেশের বরগুনা জেলার পাথরঘাটা উপজেলা ১৯৭১ সালের ২ রা ডিসেম্বর (মতান্তরে ২৭ নভেম্বর) পাক-হানাদার মুক্ত হয়। তাই প্রতিবছর ২ রা ডিসেম্বর এ উপজেলায় পাথরঘাটা হানাদার মুক্ত দিবস পালন করা হয়। পাথরঘাটা উপজেলা মুক্তিযুদ্ধকালীন সময়ে ৯ নম্বর সেক্টরের বুকাবুনিয়া সাব সেক্টরের আওতায় ছিলো। ১৯৭১ সালের ১লা ডিসেম্বর রাতের প্রথম প্রহরেই পাথরঘাটা আক্রমণ করে উপজেলাটিকে হানাদার মুক্ত করার পরিকল্পনা করা হয়েছিল। পরে মুক্তিযোদ্ধারা তিনটি ট্রুপে ভাগ হয়ে ভোররাতে আক্রমণ করে। প্রথমে পার্শ্ববর্তী বিষখালী নদীর অপরতীর থেকে আক্রমণ শুরু হয়। পরে শহরের তিন দিক থেকে এক যোগে ফায়ারিং শুরু হলে রাজাকার সহ পাকিস্তান হানাদারবাহিনীর দোসররা পলিয়ে যায়। বীর মুক্তিযোদ্ধা কামাল উদ্দিনের বক্তব্য অনুযায়ী ২ ডিসেম্বর পাথরঘাটা হানাদানার মুক্ত হয়। ঐদিন কাক ডাকা ভোরেই বিষখালী নদী পার হয়ে পালিয়ে যাওয়ার সময় কিছু রাজাকার, আলবদর, শান্তি কমিটির সদস্য ও তাদের দোসরদের আটক করে পাথরঘাটা থানার উন্মুক্ত মাঠে গণ আদালতে তাদের হাজির করা হয়। গণ আদালতে যুদ্ধকালিন সময়ে বাংলাদেশের বিরুদ্ধে যারা যুদ্ধাপরাধ করেছে তাদের গুলি দিয়ে হত্যা করা হয়। এদের মধ্যে হাতেম রশেদী, সেকান্দার ডাক্তার, হাসেম হাজী অন্যতম। "পাথরঘাটা হানাদারমুক্ত দিবস পালিত | কালের কণ্ঠ"। Kalerkantho। সংগ্রহের তারিখ ২০১৯-১২-০৭।  "পাথরঘাটা হানাদার মুক্ত দিবস আজ"। BIJOY TV (ইংরেজি ভাষায়)। ২০১৮-১২-০২। ২০২০-১২-০৩ তারিখে মূল থেকে আর্কাইভ করা। সংগ্রহের তারিখ ২০১৯-১২-০৭।  "আজ পাথরঘাটা মুক্ত দিবস"। www.jugantor.com। সংগ্রহের তারিখ ২০১৯-১২-০৭।  "আজ পাথরঘাটা মুক্ত দিবস"। বাংলার চোখ।
দাভিদ বেতোনি

দাভিদ বেতোনি একজন সাবেক ফরাসি ফুটবলার এবং বর্তমানে রিয়াল মাদ্রিদের সহকারী প্রশিক্ষক। বেতোনিকে ২০১৩ সালে রিয়াল মাদ্রিদে আকর্ষণীয় তরুণ প্রতিভা চিহ্নিত করার সন্ধানী হিসাবে কাজ করার জন্য আমন্ত্রণ জানানো হয়েছিল।মাদ্রিদে অবতরণের আগে তিনি কান্নেস যুব খেলোয়াড়দের নিয়ে আসার জন্য এই ব্যবস্থার দায়িত্বে ছিলেন। যখন জিদানকে ২০১৪ সালের গ্রীষ্মে রিয়াল মাদ্রিদ কাস্তিয়া প্রধান কোচ হিসাবে নিয়োগ দেওয়া হয়,তখন বেতোনি তার বন্ধুর কোচিং কর্মীদের সাথে যোগ দেন। "Real Madrid Squad"। Real Madrid CF। সংগ্রহের তারিখ ২০১৭-০৮-১১।  "Zidane brings in a new scout - MARCA.com (English version)"। marca.com। সংগ্রহের তারিখ ২০১৭-০৮-১১।  Zidane debutó como entrenador del Castilla (স্পেনীয়) "David Bettoni's journey from kitman to Zidane's assistant | MARCA in English"। marca.com। সংগ্রহের তারিখ ২০১৭-০৮-১১।
মাদার তেরেসা কলকাতা মেডিকেল সেন্টার

মাদার তেরেসা কলকাতা  মেডিকেল সেন্টার ফিলিপাইনের পাম্পাঙ্গার সান ফার্নান্দোর সর্বোচ্চ তৃতীয় স্তরের হাসপাতাল। মাদার তেরেসা কলকাতা  মেডিকেল সেন্টার প্রতিষ্ঠা করেছেন ভিলমা কালুয়াগ। মাউন্টগ্র্যাস হসপিটালগুলির মালিকানাধীন এবং পরিচালিত, মাদার তেরেসা কলকাতা  মেডিকেল সেন্টার পাম্পাঙ্গার সান ফার্নান্দো শহরের বারানগায় ম্যাম্পিস, ম্যাক আর্থার হাইওয়েতে ২৮ ফেব্রুয়ারি ২০০৬ সালে প্রতিষ্ঠিত হয়েছিল। এটি শুরুতে ১০০ জন রোগীর ধারণ ক্ষমতা দিয়ে শুরু হয়েছিল এবং আজ, এটি ইতিমধ্যে ৪১৫ জন চিকিৎসক সহ ১৪২ শয্যা বিশিষ্ট করা রয়েছে। সিটি অফ সান ফার্নান্দো স্বাস্থ্য অফিস যথাক্রমে ২০০৯, ২০১০, ২০১৩ সালে বৃহত্তর বিভাগে স্বাস্থ্যকর হাসপাতাল হিসাবে ভূষিত করেছে। এটি পুরো অঞ্চল তৃতীয় (সেন্ট্রাল লুজন) এর আবার স্বাস্থ্যকর হাসপাতাল হিসাবে মন্তব্য করা হয়েছিল। 2002 সালে, এটি আইএসও 9001: ২০০৮, আইএসও 14001: 2004 এবং ওএইচএসএএস ১৮০০১: ২০০৭ স্মারনে ২০১২ সালে প্রশংসাপত্র প্রদান করে। কলকাতায় নিম্নলিখিত কেন্দ্র রয়েছে ক্যান্সার ইউনিট/টমোথেরাপি স্তন কেন্দ্র চক্ষু কেন্দ্র হেমোডায়ালাইসিস ইউনিট এন্ডোস্কোপি ইউনিট কসমেটিক সার্জারি সেন্টার এবং বেরিয়েট্রিক সেন্টার শারীরিক চিকিৎসা ও পুনর্বাসন কেন্দ্র ইউরোলজি কেন্দ্র স্নায়ুবিজ্ঞান এবং মৃগী কেন্দ্র জরুরী কক্ষ কমপ্লেক্স/সাধারণ চিকিত্সার ক্ষেত্র জরুরী কক্ষ কমপ্লেক্স/পর্যবেক্ষণ অঞ্চল জরুরী কক্ষ কমপ্লেক্স/সমালোচনামূলক যত্ন ক্ষেত্র জরুরী কক্ষ কমপ্লেক্স/ট্রমা রুম মেডিকেল-সার্জিকাল ইনটেনসিভ কেয়ার ইউনিট শ্রম ও বিতরণ কক্ষ শিশুশালা নবজাতক আইসিইউ পেডিয়াট্রিক আইসিইউ আউটবোর্ড আইসিইউ ক্লিনিকাল পরীক্ষাগার (তৃতীয় স্তর) ওবি গাইনের জন্য পৃথক বা জটিল সহ 12 অপারেটিং রুম থিয়েটার হার্ট স্টেশন পালমোনারি ইউনিট রেডিওলজিক ইমেজিং ঔষধালয় স্বীকৃত এইচএমওস এবং ইন্ডাস্ট্রিজ মেডিকেল আর্টস বিল্ডিং ২৪/৭ কলকাতায় রোগীদের ভর্তি করা যায়। ভর্তি পদ্ধতিগুলি কলকাতার ওয়েবসাইটে পাওয়া যাবে। রাষ্ট্রপতি স্যুট রাষ্ট্রদূত স্যুট প্রিমিয়ার ব্যক্তিগত কক্ষ ডিলাক্স প্রাইভেট এ, বি, সি নিয়মিত প্রাইভেট রুম স্ট্যান্ডার্ড প্রাইভেট রুম আধা-বেসরকারী খ আধা-বেসরকারী এ পাটক পেডিয়াট্রিক ওয়ার্ড গভর্নর ওয়ার্ড পিএনপি ওয়ার্ড তাদের অনুগত রোগীদের পুরষ্কারের জন্য হাসপাতাল প্রিভিলেজ কার্ড এবং ভ্যালু কার্ড প্রোগ্রাম চালু করে। এদিকে, কলকাতা নিম্নলিখিত ক্ষেত্রগুলির জন্য হাসপাতালের প্যাকেজস ডিল প্রোগ্রাম সরবরাহ করে: • জেনারেল সার্জারি • ও-গাইনোকোলজি • স্বাস্থ্য নজরদারি প্রোগ্রাম বিশেষ হেমোডায়ালাইসিসের নগদ আউট নয় • স্তন ক্যান্সার • পিএনপি অঞ্চল তৃতীয় বিশেষ স্বাস্থ্যসেবা প্রোগ্রাম https://www.facebook.com/MTCMedicalCenterOfficial/info "সংরক্ষণাগারভুক্ত অনুলিপি"। ৭ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৭ ডিসেম্বর ২০১৯।  "সংরক্ষণাগারভুক্ত অনুলিপি"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৭ ডিসেম্বর ২০১৯।  "সংরক্ষণাগারভুক্ত অনুলিপি"। ২৪ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৭ ডিসেম্বর ২০১৯।  "সংরক্ষণাগারভুক্ত অনুলিপি"। ৩০ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৭ ডিসেম্বর ২০১৯।  "সংরক্ষণাগারভুক্ত অনুলিপি"। ৭ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ৭ ডিসেম্বর ২০১৯।  "সংরক্ষণাগারভুক্ত অনুলিপি"। ১৩ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৭ ডিসেম্বর ২০১৯।  "Archived copy"। ২০১৪-০৪-০৭ তারিখে মূল থেকে আর্কাইভ করা। সংগ্রহের তারিখ ২০১৪-০৪-০৩।  সরকারী ওয়েবসাইট আইএসও 9001: 2008 আইএসও 14001: 2004
পর্তুগিজ ফুটবল ফেডারেশন

পর্তুগিজ ফুটবল ফেডারেশন ([fɨdɨɾɐsˈɐ̃w poɾtuɡwˈezɐ dɨ futɨbˈɔɫ]; পর্তুগিজ: Federação Portuguesa de Futebol, ইংরেজি: Portuguese Football Federation; এছাড়াও সংক্ষেপে পিএফএফ নামে পরিচিত) হচ্ছে পর্তুগালের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯১৪ সালের ৩১শে মার্চ তারিখে প্রতিষ্ঠিত হয়েছে। এটি প্রতিষ্ঠার ৯ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৪০ বছর পর ১৯৫৪ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর পর্তুগালের রাজধানী লিসবনে অবস্থিত। এই সংস্থাটি পর্তুগালের পুরুষ, নারী এবং অনূর্ধ্ব-২৩ দলের সকল কার্যক্রম পরিচালনা করে। বর্তমানে পর্তুগিজ ফুটবল ফেডারেশনের সভাপতির দায়িত্ব পালন করছেন ফের্নান্দো গোমেস এবং সাধারণ সম্পাদকের দায়িত্ব পালন করছেন তিয়াগো ক্রাভেইরো। নিম্নে ১৯২২ সাল থেকে আজ পর্যন্ত পর্তুগিজ ফুটবল ফেডারেশনের (পূর্বে পর্তুগিজ ফুটবল ইউনিয়ন) সকল সভাপতির একটি তালিকা দেওয়া হয়েছে। ৫ সেপ্টেম্বর ২০২০ পর্যন্ত হালনাগাদকৃত। "History"। FPF। ২৩ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৪ জুলাই ২০১৬।  "অ্যাসোসিয়েশনের তথ্য"। fifa.com (ইংরেজি ভাষায়)। ফিফা। ১৯ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ৫ সেপ্টেম্বর ২০২০।  উইকিমিডিয়া কমন্সে পর্তুগিজ ফুটবল ফেডারেশন সংক্রান্ত মিডিয়া রয়েছে। দাপ্তরিক ওয়েবসাইট (পর্তুগিজ) ফিফা-এ পর্তুগিজ ফুটবল ফেডারেশন ওয়েব্যাক মেশিনে আর্কাইভকৃত ৮ সেপ্টেম্বর ২০১৮ তারিখে (ইংরেজি) উয়েফা-এ পর্তুগিজ ফুটবল ফেডারেশন (ইংরেজি)